               Na osnovu člana 55 Zakona o komunalnim djelatnostima („Sl. list CG“, br. 55/16, 74/16, 2/18, 66/19), člana 38 stav 1 tačka 2  Zаkоnа о lоkаlnој sаmоuprаvi ("Službeni list Crne Gore", br. 2/18, 34/19, 38/20, 50/22, 84/22), člana 36 stav 1 tačka 2 Statuta opštine Mojkovac („Sl. list CG-Opštinski propisi’’, br. 29/18 i 37/22), člana 18 stav 1 tačka 6 i člana 31 stav 2 Statuta DOO “Komunalne usluge-Gradac“ Mojkovac br. 632 od 5.4.2022. godine, uz prethodnu saglasnost Regulatorne agencije za energetiku i regulisane komunalne djelatnosti, br. 22/3774-33 od 30.12.2022. godine, Skupština opštine Mojkovac, na sjednici održanoj dana 6. februara 2023. godine, donijela je


ODLUKU
o davanju saglasnosti na cijene za regulisane komunalne djelatnosti 

Član 1
Daje se saglasnost na Odluku Odbora direktora DOO“Komunalne usluge Gradac“ Mojkovac, br. 4326 od 09.12.2022. godine, na utvrđene cijene za regulisane komunalne djelatnosti (javno vodosnabdijevanje, prihvatanje i odvođenje komunalnih otpadnih voda i prečišćavanje komunalnih otpadnih voda) za 2023. godinu.

Član 2
Utvrđene cijene usluga za 2023. godinu za javno vodosnabdijevanje iznose:

· Fiksni dio cijene usluge na mjesečnom nivou: 0,5854 € po korisniku;
· Varijabilni dio cijene za fizička lica: 0,4831 €/m3 i
· Varijabilni dio cijene za pravna lica: 1,2286  €/m3.


Član 3
Utvrđene cijene usluga za 2023. godinu za prihvatanje i odvođenje komunalnih otpadnih voda:
· Fiksni dio cijene usluge na mjesečnom nivou: 0,0230 € po korisniku;
· Varijabilni dio cijene za fizička lica: 0,3797 €/m3 i
· Varijabilni dio cijene za pravna lica: 0,9655 €/m3.


Član 4
Utvrđene cijene usluga za 2023. godinu za prečišćavanje komunalnih otpadnih voda  iznose  0,1233 €/m3.

Član 5 
Elementi propisani za formiranje cijena utvđeni su Metodologijom za utvrđivanje cijena za obavljanje regulisanih komunalnih djelatnosti.


Član 6
Ova Odluka stupa na snagu danom objavljivanja u „Službenom listu Crne Gore – Opštinski propisi“.

Broj: 05-040/23-36
Mojkovac, 6. februar 2023. godine

